《绣定针》
元代·王吉昌

道忠告。想射日回天，到头虚耗。旷劫沉埋，名利气财识破，馀风旷扫。寸心清操。会得过、个中三盗。斡旋星斗，银河运转，浪倾丹灶。玄黄气相导。结地髓天精，蠢然腾倒。烹玉烧金，神化至虚，体合希夷深奥。彩云高蹈。露妙体、真空长傲。这些风味，咫尺世人不到。

作者简介：王吉昌，生平不详，元代人，号超然子，出家学道，有《会真集》。